CELEX: 62009TN0382
Language: mt
Date: 2009-09-30 00:00:00
Title: Kawża T-382/09: Rikors ippreżentat fit- 30 ta’ Settembru 2009 — ERGO Versicherungsgruppe vs UASI — DeguDent (ERGO)

5.12.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 297/23
            
         Rikors ippreżentat fit-30 ta’ Settembru 2009 — ERGO Versicherungsgruppe vs UASI — DeguDent (ERGO)
   (Kawża T-382/09)
   2009/C 297/34
   Lingwa tar-rikors: Il-Ġermaniż
   
      Partijiet
   
   
      Rikorrenti: ERGO Versicherungsgruppe AG (Düsseldorf, il-Ġermanja) (rappreżentanti: V. von Bomhard, A. Renck, T. Dolde u J. Pause, Rechtsanwälte)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra fil-proċedimenti quddiem il-Bord tal-Appell: DeguDent GmbH (Hanau/Main, il-Ġermanja)
   
      Talbiet tar-rikorrenti
   
   
               —
            
            
               tannulla d-deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tat-23 ta’ Lulju 2009, fil-Każ Nru R 44/2008-4
            
         
               —
            
            
               tikkundanna lill-konvenut għall-ispejjeż, jew fil-każ ta’ intervent mill-parti l-oħra fil-proċedimenti tal-appell, tikkundanna lill-intervenjenti għall-ispejjeż.
            
         
      Motivi u argumenti prinċipali
   
   
      Applikant għat-trade mark Komunitarja: Ir-rikorrenti
   
      Trade mark Komunitarja kkonċernata: It-trade mark verbali “ERGO” għal prodotti u servizzi fil-klassijiet 1 sa 45 (Applikazzjoni Nru 3 292 638)
   
      Proprjetarju tat-trade mark jew tas-sinjal invokat insostenn tal-oppożizzjoni: DeguDent GmbH
   
      Trade mark jew sinjal invokat insostenn tal-oppożizzjoni: It-trade mark verbali Ġermaniża Nru 39 832 880 u t-trade mark Komunitarja Nru 1 064 674“CERGO” għal prodotti fil-klassi 10, sa fejn l-oppożizzjoni hija intiża biss kontra r-reġistrazzjoni ta’ prodotti fil-klassijiet 5 u 10
   
      Deċiżjoni tad-Diviżjoni tal-Oppożizzjoni: Oppożizzjoni milqugħa
   
      Deċiżjoni tal-Bord tal-Appell: Appell miċħud
   
      Motivi invokati:
   
   
               —
            
            
               Ksur tal-ewwel sentenza tal-Artikolu 42(5) moqrija flimkien mal-ewwel sentenza tal-Artikolu 64(1) u l-Artikolu 76(1) tar-Regolament (KE) Nru 207/2009 (1), peress li l-Bord tal-Appell ma ddeċidiex b’mod sħiħ dwar is-suġġett tal-appell
            
         
               —
            
            
               Ksur tal-Artikolu 8(1)(b) tar-Regolament Nru 207/2009, peress li ma kienx hemm probabbiltà ta’ konfużjoni bejn it-trade marks kunfliġġenti.
            
         
      (1)  Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (ĠU L 2009, p. 1)